CELEX: 62018CN0741
Language: sk
Date: 2018-11-27 00:00:00
Title: Vec C-741/18 P: Odvolanie podané 27. novembra 2018: OPS Újpesti Csökkentmunkaképességűek Ipari és Kereskedelmi Kft. (OPS Újpest Kft.) proti uzneseniu Všeobecného súdu (siedma komora) z 28. septembra 2018 vo veci T-708/17, OPS Újpest/Komisia

25.3.2019   
            
            
               SK
            
            
               Úradný vestník Európskej únie
            
            
               C 112/14
            
         
      Odvolanie podané 27. novembra 2018: OPS Újpesti Csökkentmunkaképességűek Ipari és Kereskedelmi Kft. (OPS Újpest Kft.) proti uzneseniu Všeobecného súdu (siedma komora) z 28. septembra 2018 vo veci T-708/17, OPS Újpest/Komisia
      (Vec C-741/18 P)
      (2019/C 112/18)
      Jazyk konania: maďarčina
      
         Účastníci konania
      
      
         Odvolateľka: OPS Újpesti Csökkentmunkaképességűek Ipari és Kereskedelmi Kft. (OPS Újpest Kft.) (v zastúpení: L. Szabó, ügyvéd)
      
         Ďalší účastník konania: Európska komisia
      
         Návrhy odvolateľky
      
      OPS Újpest Kft. vo svojom odvolaní navrhuje, aby Súdny dvor:
      
                  —
               
               
                  určil, že odvolanie je prípustné a dôvodné a následne zrušil uznesenie Všeobecného súdu (siedma komora) z 28. septembra 2018 vo veci T-708/17, OPS Újpest/Komisia, oznámené odvolateľke 2. októbra 2018,
               
            
                  —
               
               
                  vrátil vec Všeobecnému súdu na rozhodovanie o druhej, tretej a štvrtej vznesenej námietke neprípustnosti,
               
            
                  —
               
               
                  zaviazal žalovanú na náhradu trov konania na prvom stupni a trov odvolacieho konania, s výnimkou prípadu, že vec bude vrátená Všeobecnému súdu na ďalšie konanie, kedy by sa navrhovalo, aby sa o uvedených trovách nerozhodlo teraz, ale až neskôr v konečnom rozsudku.
               
            
         Odvolacie dôvody a hlavné tvrdenia
      
      
                  1.
               
               
                  Prvý odvolací dôvod
                  Odvolateľka tvrdí, že zásada právnej istoty vyžaduje, aby dotknuté osoby boli presne oboznámené s rozsahom povinností, ktoré im ukladajú právne predpisy, ktoré sa na ne vzťahujú, čo možno zaručiť iba riadnym uverejnením príslušných predpisov v úradnom jazyku adresáta.
                  V prípade právneho aktu, ktorý nebol riadne uverejnený, musí byť začiatok plynutia procesných lehôt, ktorý sú viazané na oznámenie, určený s ohľadom na dátum, kedy došlo k prvému riadnemu oznámeniu.
               
            
                  2.
               
               
                  Druhý odvolací dôvod
                  Keďže žalovaná v konaní namieta neprípustnosť žaloby z dôvodu, že rozhodnutia, ktorých zrušenie sa navrhuje, nie sú konečné, lebo šetrenie nebolo doposiaľ ukončené, musí súd v tomto smere rozhodnúť ešte pred rozhodnutím o ostatných aspektoch prípustnosti.